

**REPUBLIKA HRVATSKA**

**DUBROVAČKO-NERETVANSKA ŽUPANIJA**

http://www.metkovic.hr/grb_small.gif **GRAD METKOVIĆ**

JEDINSTVENI UPRAVNI ODJEL

KLASA: 612-01/24-01/02

URBROJ:2117-10-01-24-2

Metković, 30. rujna 2024.

Na temelju članka 7. Zakona o kulturnim vijećima i financiranju javnih potreba u kulturi («Narodne novine», broj 83/22), i članka 20. Pravilnika o financiranju javnih potreba Grada Metkovića (“Neretvanski glasnik”, broj 5/16), Jedinstveni upravni odjel Grada Metkovića, objavljuje

**JAVNI POZIV**

**ZA PREDLAGANJE PROGRAMA JAVNIH POTREBA**

**U KULTURI GRADA METKOVIĆA ZA 2025. GODINU**

I.

Javne potrebe u kulturi za koje se sredstva osiguravaju iz proračuna Grada Metkovića jesu djelatnosti, programi i projekti, aktivnosti i manifestacije u kulturi od interesa za Grad Metković koje se programom utvrde kao javne potrebe.

II.

U Program javnih potreba u kulturi Grada Metkovića za 2025. godinu u skladu sa zakonom uvrstit će se:

1. redovne djelatnosti udruga u kulturi
2. programi muzejsko - galerijske djelatnosti
3. programi dramske i plesne umjetnosti
4. programi glazbene i glazbeno - scenske umjetnosti
5. programi likovne umjetnosti,dizajna i arhitekture
6. programi knjižnične djelatnosti te izdavanje knjiga i časopisa u kulturi
7. programi filmske i audiovizualne kulture
8. programi kulturno - umjetničkog amaterizma
9. programi međunarodne kulturne suradnje
10. programi rekonstrukcije, adaptacije i opremanja objekata kulture od interesa za Grad Metković,
11. ostali programi i aktivnosti u kulturi od interesa za Grad Metković.

III.

Financiranje programa i projekata po ovom pozivu je u okviru raspoloživih sredstava Proračuna Grada Metkovića za 2025.godinu.

IV.

Pravo podnošenja prijava na ovaj Poziv imaju ustanove u kulturi, udruge, umjetničke organizacije, umjetnici i druge fizičke ili pravne osobe koje obavljaju djelatnost u kulturi koje ispunjavaju svojstva prihvatljivih ponuditelja sukladno odredbama dokumentacije za provedbu natječaja.

V.

Prijava programa/projekata treba biti izrađena sukladno odredbama dokumentacije za provedbu natječaja.

VI.

Prijedlozi programa/projekata dostavljaju se isključivo na propisanim obrascima, koji su zajedno s Uputama za prijavitelje, dostupni na web stranici Grada Metkovića www.grad-metkovic.hr.

Natječajna dokumentacija se predaje u zatvorenoj omotnici koja na vanjskoj strani mora sadržavati puni naziv i adresu podnositelja prijave, preporučenom pošiljkom ili dostavom u pisarnicu Grada Metkovića, obavezno uz naznaku:

*PRIJEDLOG PROGRAMA JAVNIH POTREBA U KULTURI GRADA*

*METKOVIĆA ZA 2025. GODINU – NE OTVARATI*

Prijave se šalju na slijedeću adresu:

GRAD METKOVIĆ

Jedinstveni upravni odjel

Odsjek za upravno-pravne poslove,društvene djelatnosti i opće poslove

Stjepana Radića 1

20350 Metković

Sa prijaviteljima kojima su odobrena financijska sredstva Grad Metković će sklopit ugovor o financiranju najkasnije 30 dana od dana donošenja odluke o financiranju.

VII.

**Rok za podnošenje prijedloga programa/projekata je od 30. rujna do 30. listopada 2024. godine.**

VIII.

Kriteriji za vrednovanje programa/projekata sadržani su u dokumentaciji za provedbu natječaja.

Postupak i uvjeti dodjele financijskih sredstava, postupak objave rezultata, postupak podnošenja prigovora, postupak ugovaranja odobrenih sredstava, i druga pitanja detaljno su opisani u Uputama za prijavitelje.

Način korištenja odobrenih sredstava, način izvještavanja te praćenja korištenja sredstava propisani su pravilnikom.

IX.

Nepravodobne i nepotpune prijave, prijave koje nisu izrađene sukladno odredbama dokumentacije za provedbu natječaja i nisu dostavljene na propisanim obrascima neće se razmatrati.

X.

Sva pitanja vezana uz ovaj Poziv mogu se postaviti isključivo elektroničkim putem, slanjem upita na adresu elektronske pošte: drustvene-djelatnosti@metkovic.hr.

PROČELNIK

Ivica Popović,mag.oec.,v.r.